Voyager 2

eta|dekstra|Artista bildo de *Voyager*
[eta|La grandeco de la sunsistemo - de la jutuba kanalo [Scivolemo (projekto)|Scivolemo pri Voyager 2. ]]
***Voyager 2*** estas kosmosondilo lanĉita de NASA la  por studi la eksterajn planedojn de la sunsistemo. Ĝi estis parto de la programo Voyager kaj estis lanĉita 16 tagojn antaŭ sia ĝemelo *Voyager 1* laŭ trajektorio, kiu postulis pli da tempo por atingi Jupiteron kaj Saturnon, sed poste ebligis viziton de Urano kaj Neptuno. Ĝi estas la sola kosmoveturilo, kiu vizitis ajnan el la glaciaj gigantoj.

Ĝia ĉefa misio finiĝis per esploro de la neptuna sistemo la , post vizito de la urana sistemo en 1986, la saturna sistemo en 1981 kaj la jupitera sistemo en 1979. *Voyager 2* nun plenumas plilongigitan mision por esplori la eksterajn partojn de la sunsistemo kaj daŭre funkcias jam de . Ĝi daŭre estas en kontakto kun Tero per la reto Deep Space Network.

Kun distanco  () de la Suno en oktobro 2015, *Voyager 2* estas unu el la plej malproksimaj homfaritaj objektoj, kune kun *Voyager 1*, *Pioneer 10* kaj *Pioneer 11*. La sondilo moviĝis je  () rilate al la Suno en decembro 2014 kaj vojaĝas tra la limoj de heliosfero. Atinginte interstelan spacon, *Voyager 2* devos fari la unuajn rektajn mezurojn de la denseco kaj temperaturo de la interstela plasmo.

## Kunteksto de la misio 
Komence de la 1960-aj jaroj, oni ekkonsciis, ke hazarda liniiĝo de la eksteraj planedoj okazos fine de la 1970-jaroj. Ĉi tiu malofta situo de tiuj planedoj, kiu okazas nur proksimume ĉiun 175-an jaron, ebligus al unu kosmoveturilo viziti Jupiteron, Saturnon, Uranon kaj Neptunon, utiligante gravitan helpon. NASA komencis plani grandan projekton pri du aroj da du sondiloj; unu grupo vizitus Jupiteron, Saturnon kaj Plutonon, la alian Jupiteron, Uranon kaj Neptunon. En 1972, tiu misio estis malgrandigita kaj anstataŭigita per kosmoveturiloj kadre de la programo Mariner. Por konservi malaltajn kostojn, la misio devis inkluzivi nur superflugojn de Jupitero kaj Saturno, sed kun eblo viziti ĉiujn eksterajn planedojn. Dum la programo progresis, la nomo estis ŝanĝita al Voyager.

La ĉefa misio de *Voyager 1* estis esplori Jupiteron, Saturnon kaj Titanon, lunon de Saturno. Ankaŭ *Voyager 2* devis esplori Jupiteron kaj Saturnon, sed laŭ trajektorio, kiun oni povos daŭrigi ĝis Urano kaj Neptunon, aŭ redirekti al Titano, kaze de malsukceso de *Voyager 1*. Ĉar la celoj de *Voyager 1* estis atingitaj, la misio de *Voyager 2* estis pligrandigita por viziti Uranon kaj Neptunon.

## La misio 
### Lanĉo 
La sondilo *Voyager 2* estis lanĉita de NASA la  en la lanĉejo 41 en Cape Canaveral (Florido) per raketo Titan IIIE/Centaur. Du semajnojn poste, la , ĝia ĝemelo *Voyager 1* estis lanĉita, sed ĝi atingis Jupiteron kaj Saturnon pli frue, ĉar *Voyager 2* estis lanĉita laŭ pli longa kaj kurba trajektorio.

Dosiero:Titan 3E Centaur launches Voyager 2.jpg | Lanĉo de *Voyager 2*, la 20-an de aŭgusto 1977.
Dosiero:Voyager 2 path.svg | Trajektorio de la ĉefa misio de *Voyager 2*.
Dosiero:Voyager 2 velocity vs distance from sun.svg | La rapideco de *Voyager 2* rilate al la Suno, ilustranta uzon de gravita helpo por plirapidigi la veturilon ĉe Jupitero, Saturno kaj Urano.

### Vizito de Jupitero 
*Voyager 2* plej proksimiĝis al Jupitero la , 18 semajnojn post la vizito de *Voyager 1*. Ĝi komencis foti fine de aprilo kaj daŭrigis ĝis aŭgusto, kaj entute faris ĉirkaŭ  fotojn. Ĝi preterpasis Jupiteron je  de la supro de ĝia atmosfero. La trajektorio estis elektita por kompletigi la datumojn de *Voyager 1*; ĝi interalie observis la sudan parton de ĝia atmosfero, pli detale esploris ĝian magnetosferon kaj pli proksimiĝis al Eŭropo (). Ĝi ankaŭ tre proksimiĝis al Ganimedo: .

Ĝi malkovris plurajn ringojn ĉirkaŭ Jupitero kaj aktivajn vulkanojn sur la satelito Iono. Tiuj estis la plej granda neatendita malkovro ĉe Jupitero: ili estis la unuaj observitaj eksterteraj vulkanoj. La du *Voyager*-sondiloj sume observis erupciojn de naŭ vulkanoj sur Iono kaj pliaj erupcioj okazis inter la du superflugoj.

La sondilo aldone malkovris tri novajn satelitojn: Adrasteo, Metiso kaj Tebo.

Dosiero:Jupiter - Region from the Great Red Spot to the South Pole.jpg|La Granda Ruĝa Makulo.
Dosiero:Voyager 2 Jupiter Io.jpg|Iono antaŭ Jupitero.
Dosiero:Io with Loki Plume on Bright Limb (cropped).jpg|Erupcio de iona vulkano.
Dosiero:Crescent Europa - GPN-2000-000469.jpg|Kolora mozaiko de Eŭropo.
Dosiero:Ganymed.jpg|Ganimedo fotita de *Voyager 2*.
Dosiero:Callisto - PIA00457.jpg|Kalisto fotita je unu miliono da km.
Dosiero:Jupiter Ring.png|Unu el la jupiteraj ringoj.

### Vizito de Saturno 
La vojaĝo de Jupitero ĝis Saturno daŭris 22 monatojn, dum kiuj la sciencistoj planis kaj testis la operaciojn de la sondilo, kiujn ĝi devos plenumi ĉe Saturno. Naŭ monatojn post *Voyager 1*, la , *Voyager 2* plej proksimiĝis al la ringa planedo:  de ĝia centro, laŭ trajektorio ebliganta pli bonajn vidojn de lunoj fotitaj de *Voyager 1*. *Voyager 2* analizis ĝian atmosferon kaj mezuris minimuman temperaturon  (−) je 70 milibaroj en la supra atmosfero kaj  (−) je  milibaroj en la plej profundaj analizitaj tavoloj.

110 minutojn post la plej proksima fazo de la superflugo, la movebla platformo kun sciencaj instrumentoj blokiĝis, kio kaŭzis perdon de datumoj. La problemo estis solvita 3 tagojn poste. La sondilo poste daŭrigis sian vojaĝon al Urano per gravita helpo.

Dosiero:Saturn (planet) large.jpg|Saturno en veraj koloroj kun la lunoj Tetiso (kiu projekcias sian ombron), Diono kaj Reo.
Dosiero:PIA01486 Composition Differences within Saturn's Rings (rotated).jpg|Unu el la ringoj de Saturno en falsaj koloroj.
Dosiero:Janus - Voyager 2.jpg|Jano.
Dosiero:Enceladus from Voyager.jpg|Encelado.
Dosiero:Titan voyager2.jpg|Titano.
Dosiero:Iapetus by Voyager 2 - enhanced.jpg|Japeto.

### Vizito de Urano 
Post 49-monata vojaĝo, la , *Voyager 2* superflugis Uranon  super ĝiaj nuboj, kaj fariĝis la unua kaj ĝis nun sola sondilo, kiu vizitis la sepan planedon de la Sunsistemo. Ĝi tie faris milojn da fotoj kaj kolektis multe da datumoj pri la planedo, ĝiaj satelitoj, ringoj, atmosfero kaj magnetosfero.

Montriĝis, ke la luno Mirando estas unu el la plej strangaj astroj en la Sunsistemo. Detalaj bildoj de *Voyager 2* montris, ke ĝi havas profundajn kanjonojn ĝis  kun tavoloj kaj miksaĵojn de malnovaj kaj novaj surfacoj. Povas esti, ke Mirando estas reamasiĝo de materialo el iama luno disrompita de forta ŝoko. La sondilo krome malkovris dek novajn lunojn.

Montriĝis, ke Tritono havas gejserojn, kiuj ŝprucigas azoton kaj havas tre maldensan atmosferon. Ĝia surfaca temperaturo,  (−), estas la plej malalta mezurita en la tuta Sunsistemo. Ĝia kontraŭdirekta orbito kaj relative alta denseco indikas, ke ĝi eble estas ekstera objekto kaptita de Neptuno. *Voyager 2* aldone malkovris kvin satelitojn de Neptuno, kiuj ricevis la nomojn Najado, Talaso, Despino, Galateo kaj Proteo.

Dosiero:Neptune Voyager2 color calibrated.png|Neptuno.
Dosiero:Triton (moon).jpg|La luno Tritono.
Dosiero:Neptune clouds.jpg|Neptunaj nuboj.
Dosiero:Rings_of_Neptune_PIA01997.jpg|La neptunaj ringoj.
Dosiero:Proteus (Voyager 2).jpg|La luno Proteo.

## Notoj kaj referencoj 
## Vidu ankaŭ 
* *New Horizons*
* Programo Voyager
* *Voyager 1*

## Eksteraj ligiloj 
* Programo Voyager ĉe JPL
* Priskribo de la misio ĉe NASA

Kategorio:Esplorado de Jupitero
Kategorio:Esplorado de Saturno
Kategorio:Esplorado de Neptuno
Kategorio:Esplorado de Urano
Kategorio:Kosmoveturiloj elirintaj el la Sunsistemo
Kategorio:Programo Voyager
Kategorio:Kosmosondiloj